Uznesenie Mestského súdu Bratislava II sp. zn. 9P/70/2024 z 6. 12. 2024
Uznesenie Mestského súdu Bratislava II z 6. decembra 2024, sp. zn. 9P/70/2024, ECLI:SK:MSBA2:2024:1224201633.2
Súd: Mestský súd Bratislava II
Spisová značka: 9P/70/2024
ECLI: ECLI:SK:MSBA2:2024:1224201633.2
Dátum vydania: 6. 12. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:

Uznesenie 9P/70/2024 Mestský súd Bratislava II vo veci oprávneného: A. B., nar. XX.XX.XXXX, trvale bytom C. X, XXX XX D., proti povinnému: E. B., XX.XX.XXXX, trvale bytom F. XX, XXX XX G. E., o zvýšenie výživného, takto rozhodol: 9P/70/2024 I. Súd konanie zastavuje. II. Žiaden z účastníkov nemá nárok na náhradu trov konania. odôvodnenie: 9P/70/2024 1. Na Mestskom súde Bratislava II sa vedie konanie pod spisovou značkou 9P/70/2024 o návrhu navrhovateľky: H. B., nar. XX.XX.XXXX, trvale bytom C. X, XXX XX D., na zvýšenie výživného na v čase podania návrhu maloletého: A. B., nar. XX.XX.XXXX, na základe návrhu doručeného Mestskému súdu Bratislava II dňa 27.05.2024. 2. Vzhľadom k tomu, že A. B. nadobudol dňa XX.XX.XXXXX plnoletosť, súd výzvou zo dňa 06.09.2024 a 16.10.2024 vyzval plnoletého A. B., aby sa vyjadril, či zotrváva na návrhu podanom matkou. 3. Podaním doručeným súdu dňa 04.11.2024 plnoletý A. B. oznámil, že návrh na zvýšenie výživného berie späť, z dôvodu dohody s otcom. 4. Podľa ustanovenia § 29 ods. 1 zákona č. 161/2015 Z. z., Civilný mimosporový poriadok (ďalej len „CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa ustanovenia § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 5. Podľa ustanovenia § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Vzhľadom na skutočnosť, že plnoletý vzal návrh späť, pričom v konaní nie je potrebné pokračovať, súd s poukazom na vyššie citované zákonné ustanovenia rozhodol tak, že konanie vedené pod sp. zn. 9P/70/2024 zastavil.
7. O trovách konania súd rozhodol podľa ustanovenia § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: 9P/70/2024 Proti uzneseniu je prípustné odvolanie v lehote 15 dní od doručenia uznesenia na súde, proti ktorého uzneseniu smeruje. Odvolanie môže podať strana (v zmysle CMP účastník), v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

